
Spôsob pripomienkového konania
Počet vznesených pripomienok, z toho zásadných:			16/7
Počet vyhodnotených pripomienok:					16

Počet akceptovaných pripomienok, z toho zásadných: 		2/0
Počet čiastočne akceptovaných pripomienok, z toho zásadných: 	1/0 
Počet neakceptovaných pripomienok, z toho zásadných:		13/7

Počet vznesených hromadných pripomienok:			0
Počet vyhodnotených hromadných pripomienok:			0

Počet akceptovaných hromadných pripomienok:			0
Počet čiastočne akceptovaných hromadných pripomienok:		0
Počet neakceptovaných hromadných pripomienok:			0	

Vysvetlivky k použitým skratkám v tabuľkách:
O – obyčajná	A – akceptovaná
Z – zásadná	N – neakceptovaná
                        ČA – čiastočne akceptovaná
                        NEP – neprihliada sa
Vyhodnotenie vecných pripomienok
Vznesené pripomienky
	Subjekt
	Typ
	Pripomienka
	Vyh.
	Spôsob vyhodnotenia

	MDSR
Ministerstvo dopravy Slovenskej republiky
	O
	K sprievodným materiálom
1. Na obale navrhujeme upraviť názov takto:

Návrh

NARIADENIE VLÁDY
Slovenskej republiky
z ... 2026,
ktorým sa ustanovuje výška finančného príspevku na prevádzku poskytovanej sociálnej služby na rok 2027

2. V predkladacej správe navrhujeme vypustiť  odsek o účinnosti.
3. Navrhujeme použiť aktuálnu správu o účasti verejnosti.
	ČA
	1. akceptujeme

2. neakceptujeme: Údaj o účinnosti predpisu síce nie je povinnou súčasťou predkladacej správy, jeho uvedenie však nemožno považovať za chybu. Vzhľadom na ustanovený mechanizmus vydávania predmetného nariadenia vlády považujeme za vhodné údaj o účinnosti v predkladacej správe ponechať.

3. neakceptujeme: Vzor správy o účasti verejnosti je podľa čl. 22 Legislatívnych pravidiel vlády len fakultatívny, vzhľadom na uvedené nie je potrebné správu o účasti verejnosti nahrádzať.

	MFSR
Ministerstvo financií Slovenskej republiky
	O
	Celému materiálu
Berieme na vedomie konštatovanie predkladateľa, že vplyvy materiálu na rozpočet verejnej správy sú zabezpečené v rozpočte a v limite výdavkov verejnej správy.

Zároveň upozorňujeme, že všetky vplyvy, ktoré by mohli z aktualizácie opatrení prípadne vyplynúť, je potrebné zabezpečiť v rámci schválených limitov výdavkov verejnej správy, bez dodatočných požiadaviek na rozpočet verejnej správy a bez negatívneho vplyvu na schválený limit verejných výdavkov.
	A
	

	MHSR
Ministerstvo hospodárstva Slovenskej republiky
	O
	k Doložke vybraných vplyvov
Odporúčame predkladateľovi, aby v Doložke vybraných vplyvov v časti 10. Poznámky podrobnejšie opísal a explicitne uviedol marginálny vplyv materiálu na podnikateľské prostredie. 

Odôvodnenie:
Predkladateľ v Doložke vybraných vplyvov v časti 10. Poznámky uviedol, že materiál bude mať pozitívny vplyv na neverejných poskytovateľov sociálnych služieb, pričom argumentoval najmä prostredím občianskych združení a neziskových organizácií. Súčasťou siete neverejných poskytovateľov sociálnych služieb sú aj komerčné subjekty fungujúce ako právnické osoby (najmä spoločnosti s ručením obmedzeným). Hoci tieto s.r.o. predstavujú v celkovom objeme menšiu časť poskytovateľov, garantovaný finančný rámec na rok 2027 má na ne priamy a hmatateľný vplyv. Odporúčame preto predkladateľovi, aby tento fakt korektne premietol do Doložky vybraných vplyvov do bodu 10. Poznámky, nakoľko zúženie vnímania segmentu len na neziskový sektor nezodpovedá reálnej štruktúre poskytovateľov sociálnych služieb v praxi.
	A
	Doplnené: "Materiál má marginálny pozitívny vplyv na podnikateľské prostredie, keďže ustanovuje výšku finančného príspevku na prevádzku poskytovanej sociálnej služby na rok 2027. Pozitívny vplyv sa prejaví na strane neverejných poskytovateľov sociálnych služieb, medzi ktorých patria nielen občianske združenia, neziskové organizácie a cirkevné organizácie, ale aj podnikateľské subjekty pôsobiace najmä vo forme spoločností s ručením obmedzeným. Navrhovaná úprava prispieva k vyššej predvídateľnosti financovania sociálnych služieb a k stabilite poskytovania sociálnych služieb v roku 2027. Vzhľadom na charakter materiálu sa nepredpokladá vznik nových administratívnych povinností ani významné náklady pre podnikateľské prostredie; vplyv sa preto hodnotí ako marginálny pozitívny."

	Mesto Vrútky
Mesto Vrútky
	O
	§ 1
Typ pripomienky: zásadná

K § 1 a prílohe návrhu nariadenia vlády Mesto Vrútky nesúhlasí s navrhovaným zvýšením výšky finančného príspevku na prevádzku poskytovanej sociálnej služby na rok 2027 oproti výškam ustanoveným v prílohe č. 5a k zákonu č. 448/2008 Z. z. Žiadame, aby výšky finančného príspevku na prevádzku poskytovanej sociálnej služby na rok 2027 neboli zvýšené oproti sumám ustanoveným v prílohe č. 5a k zákonu č. 448/2008 Z. z., alebo aby bolo každé navýšenie príspevkov v plnom rozsahu finančne kryté zo štátneho rozpočtu osobitným mechanizmom, ktorý nebude zaťažovať vlastné príjmy obcí a miest. 

Odôvodnenie: Mesto Vrútky je zriaďovateľom zariadenia pre seniorov, svoje povinnosti na úseku pobytovej sociálnej starostlivosti si teda plní. Zariadenie poskytuje svoje služby nielen občanom s trvalým pobytom v meste Vrútky, ale aj iným osobám, ktoré spĺňajú podmienky na prijatie do tohto zariadenia. Pokiaľ v minulosti bolo toto verejné zariadenie znevýhodňované oproti neverejným poskytovateľom tým, že nemalo nárok cez §75 zákona dožadovať sa finančného príspevku od obcí, ktorých občanov prijalo, v súčasnosti je toto zariadenie, tak isto ako všetky obdobné zariadenia v zriaďovateľskej pôsobnosti miest a obcí, opäť diskriminované, keďže zákon v znení od 1.7.2026 mu nepriznáva nárok na finančný príspevok, o ktorého výške pojednáva navrhované nariadenie vlády. Nárok naň má podľa §77, ods. 2 zákona iba sociálna služba poskytovaná neverejným poskytovateľom.

Vzniká tým nerovnoprávna situácia, ktorá sa premieta do chodu zariadenia a má negatívny dopad aj na mzdy jeho zamestnancov. Zariadenie stráca svoju konkurencieschopnosť voči neverejným poskytovateľom, čo vedie k vysokej fluktuácii zamestnancov. Namiesto stabilizácie tohto zariadenia súčasná právna úprava prináša ešte väčšie neistoty, než tomu bolo dosiaľ. Každá úprava výšok príspevku na jednotlivé typy sociálnych služieb smerom nahor vedie ešte k väčšiemu otváraniu sa nožníc medzi zabezpečovaním financovania verejných a neverejných poskytovateľov sociálnych služieb, PRETO NÁVRH NARIADENIA ZÁSADNE ODMIETAME.

Zároveň požadujeme, aby sa okamžite hľadal mechanizmus zrovnoprávnenia financovania verejných a neverejných poskytovateľov sociálnych služieb (napr. zavedením nároku na príspevok aj pre verejných poskytovateľov v zriaďovateľskej pôsobnosti miest a obcí) a aby sa ustálil právny mechanizmus, ktorý zabezpečí, aby financie určené na zabezpečenie chodu pobytových zariadení sociálnych služieb boli nasmerované do tých miest a obcí, ktoré túto službu zabezpečujú a poskytujú ju prostredníctvom svojich zariadení aj obciam, ktoré pre poskytovanie tejto služby nemajú vytvorené vlastné kapacity.
	N
	Návrh nariadenia vlády vychádza z právneho rámca ustanoveného zákonom č. 448/2008 Z. z. o sociálnych službách v znení účinnom od 1. júla 2026, podľa ktorého sa výška finančného príspevku na prevádzku poskytovanej sociálnej služby pre neverejných poskytovateľov určuje nariadením vlády Slovenskej republiky. Predmetom návrhu nariadenia je výlučne ustanovenie výšky finančného príspevku na rok 2027 v medziach zákonného splnomocnenia, nie úprava systému financovania sociálnych služieb ani postavenia verejných a neverejných poskytovateľov sociálnych služieb. Pripomienka smeruje k samotnému modelu financovania sociálnych služieb a k rozsahu oprávnených subjektov na poskytnutie finančného príspevku, čo je predmetom zákonnej úpravy a nemožno to riešiť nariadením vlády. Požiadavka na zachovanie výšky finančného príspevku na úrovni súm ustanovených v prílohe č. 5a k zákonu č. 448/2008 Z. z. nie je akceptovateľná, keďže navrhované zvýšenie reflektuje vývoj prevádzkových nákladov poskytovateľov sociálnych služieb a sleduje zachovanie dostupnosti a kontinuity poskytovania sociálnych služieb v roku 2027. Požiadavka na vytvorenie osobitného mechanizmu financovania zo štátneho rozpočtu, ako aj návrh na rozšírenie okruhu prijímateľov finančného príspevku na verejných poskytovateľov sociálnych služieb, presahujú vecný rozsah návrhu nariadenia vlády a vyžadovali by zmenu zákona č. 448/2008 Z. z. o sociálnych službách. Z uvedených dôvodov sa pripomienka neakceptuje.

	Mesto Vrútky
Mesto Vrútky
	O
	§ 1
Typ pripomienky: zásadná
Systém nám neumožnil označiť typ pripomienky a uviedol ju iba ako obyčajnú.
Trváme na tom, že pripomienka je zásadná a v prípade jej neakceptovania požadujeme prizvať na rozporové konanie.

Pripomienka:

K § 1 a prílohe návrhu nariadenia vlády Mesto Vrútky nesúhlasí s navrhovaným zvýšením výšky finančného príspevku na prevádzku poskytovanej sociálnej služby na rok 2027 oproti výškam ustanoveným v prílohe č. 5a k zákonu č. 448/2008 Z. z. Žiadame, aby výšky finančného príspevku na prevádzku poskytovanej sociálnej služby na rok 2027 neboli zvýšené oproti sumám ustanoveným v prílohe č. 5a k zákonu č. 448/2008 Z. z., alebo aby bolo každé navýšenie príspevkov v plnom rozsahu finančne kryté zo štátneho rozpočtu osobitným mechanizmom, ktorý nebude zaťažovať vlastné príjmy obcí a miest. 

Odôvodnenie: Mesto Vrútky je zriaďovateľom zariadenia pre seniorov, svoje povinnosti na úseku pobytovej sociálnej starostlivosti si teda plní. Zariadenie poskytuje svoje služby nielen občanom s trvalým pobytom v meste Vrútky, ale aj iným osobám, ktoré spĺňajú podmienky na prijatie do tohto zariadenia. Pokiaľ v minulosti bolo toto verejné zariadenie znevýhodňované oproti neverejným poskytovateľom tým, že nemalo nárok cez §75 zákona dožadovať sa finančného príspevku od obcí, ktorých občanov prijalo, v súčasnosti je toto zariadenie, tak isto ako všetky obdobné zariadenia v zriaďovateľskej pôsobnosti miest a obcí, opäť diskriminované, keďže zákon v znení od 1.7.2026 mu nepriznáva nárok na finančný príspevok, o ktorého výške pojednáva navrhované nariadenie vlády. Nárok naň má podľa §77, ods. 2 zákona iba sociálna služba poskytovaná neverejným poskytovateľom.

Vzniká tým nerovnoprávna situácia, ktorá sa premieta do chodu zariadenia a má negatívny dopad aj na mzdy jeho zamestnancov. Zariadenie stráca svoju konkurencieschopnosť voči neverejným poskytovateľom, čo vedie k vysokej fluktuácii zamestnancov. Namiesto stabilizácie tohto zariadenia súčasná právna úprava prináša ešte väčšie neistoty, než tomu bolo dosiaľ. Každá úprava výšok príspevku na jednotlivé typy sociálnych služieb smerom nahor vedie ešte k väčšiemu otváraniu sa nožníc medzi zabezpečovaním financovania verejných a neverejných poskytovateľov sociálnych služieb, PRETO NÁVRH NARIADENIA ZÁSADNE ODMIETAME.

Zároveň požadujeme, aby sa okamžite hľadal mechanizmus zrovnoprávnenia financovania verejných a neverejných poskytovateľov sociálnych služieb (napr. zavedením nároku na príspevok aj pre verejných poskytovateľov v zriaďovateľskej pôsobnosti miest a obcí) a aby sa ustálil právny mechanizmus, ktorý zabezpečí, aby financie určené na zabezpečenie chodu pobytových zariadení sociálnych služieb boli nasmerované do tých miest a obcí, ktoré túto službu zabezpečujú a poskytujú ju prostredníctvom svojich zariadení aj obciam, ktoré pre poskytovanie tejto služby nemajú vytvorené vlastné kapacity.
	N
	Návrh nariadenia vlády vychádza z právneho rámca ustanoveného zákonom č. 448/2008 Z. z. o sociálnych službách v znení účinnom od 1. júla 2026, podľa ktorého sa výška finančného príspevku na prevádzku poskytovanej sociálnej služby pre neverejných poskytovateľov určuje nariadením vlády Slovenskej republiky. Predmetom návrhu nariadenia je výlučne ustanovenie výšky finančného príspevku na rok 2027 v medziach zákonného splnomocnenia, nie úprava systému financovania sociálnych služieb ani postavenia verejných a neverejných poskytovateľov sociálnych služieb. Pripomienka smeruje k samotnému modelu financovania sociálnych služieb a k rozsahu oprávnených subjektov na poskytnutie finančného príspevku, čo je predmetom zákonnej úpravy a nemožno to riešiť nariadením vlády. Požiadavka na zachovanie výšky finančného príspevku na úrovni súm ustanovených v prílohe č. 5a k zákonu č. 448/2008 Z. z. nie je akceptovateľná, keďže navrhované zvýšenie reflektuje vývoj prevádzkových nákladov poskytovateľov sociálnych služieb a sleduje zachovanie dostupnosti a kontinuity poskytovania sociálnych služieb v roku 2027. Požiadavka na vytvorenie osobitného mechanizmu financovania zo štátneho rozpočtu, ako aj návrh na rozšírenie okruhu prijímateľov finančného príspevku na verejných poskytovateľov sociálnych služieb, presahujú vecný rozsah návrhu nariadenia vlády a vyžadovali by zmenu zákona č. 448/2008 Z. z. o sociálnych službách. Z uvedených dôvodov sa pripomienka neakceptuje.

	SK8
Samosprávne kraje Slovenska
	Z
	Príloha k nariadeniu vlády SR
S aktuálnym znením prílohy č. 1 k nariadeniu vlády č........./2026 Z. z. "Výška finančného príspevku na prevádzku poskytovanej sociálnej služby na rok 2027" nesuhlasíme, nakoľko: Pôvodným zámerom reformy financovania sociálnych služieb bolo okrem iných skutočností aj zámer, aby financovanie ambulantných sociálnych služieb bolo v kompetencii miest a obcí, ktoré sú bližšie k občanom.

Z uvedeného dôvodu:
1. Žiadame, aby od 1.1. 2027 poskytovali FP na prevádzku v prípade sociálnych služieb ambulantnou formou  obce a mestá.

2. Zároveň žiadame, aby  bol nastavený valorizačný mechanizmus, pri určovaní finančného príspevku na prevádzku a to s rešpektom na povahu jednotlivých finančných príspevkov a ich primárneho účelu financovania.

3. Taktiež žiadame naviazať FPP na medziročný rast miery inflácie a FPO/PPO na medziročný rast minimálnej mzdy, resp. priemernej mzdy v hospodárstve SR. V závere uvádzame, že podľa NBS je prognózovaná miera inflácie na rok 2027 vo výške 3 %. V zverejnenej tabuľke: Výška finančného príspevku na prevádzku poskytovanej sociálnej služby na rok 2027 uvedená v prílohe č.1, predstavuje nárast výšky príspevku oproti roku 2026 až  o 7 % pri pobytovej forme a takmer 20 % pri ambulantnej forme ŠZ.

Odôvodnenie pripomienky:
Dlhočakávaná pripravovaná reforma financovaniabola prenesená na plecia VÚC. 
Zavedenie paušálu, ako nástroja na jasné a predikovateľné financovanie sociálnych služieb sa zvrtlo iba na nástroj MPSVaR ako preniesť bremeno financovania na plecia VÚC. Finančný príspevok na prevádzku je určený predovšetkým na financovanie prevádzkových nákladov. Na strane druhej je finančný príspevok na odkázanosť, ktorý je určený na financovanie miezd a odvodov.
Už pri tvorbe koncepcie sme volali po zavedení mechanizmu valorizácie, či už FPP alebo FPO/PPO. Namiesto toho tu dostávame nejasný spôsob stanovované výšky FPP na jednotlivé druhy a formy sociálnych služieb alebo cez prechodné ustanovenia zavádzané výnimky na celoslovenské priemery  a pod.. Rozhodne s týmito nesystémovými krokmi nemôžeme súhlasiť a opätovne žiadame o nastavenie valorizačného mechanizmu, a to s rešpektom na povahu jednotlivých finančných príspevkov a ich primárneho účelu financovania. Preto žiadame naviazať FPP na medziročný rast miery inflácie a FPO/PPO na medziročný rast minimálnej mzdy, resp. priemernej mzdy v hospodárstve SR. Takto nastavený systém je spravodlivý, predvídateľný a odzrkadľuje vývoj výdavkov v zariadeniach sociálnych služieb. Nárast finančného príspevku na prevádzku pri jednotlivých druhoch sociálnej služby je neprimeraný na použité odôvodnenia jeho navýšenia a už absolútne nie je možné hovoriť o jeho navýšení o prognózovanú mieru inflácie.  Pri špecializovanom zariadení ambulantnou formou je neprimerane vysoký v porovnaní s poskytovaním toho istého druhu sociálnej služby pobytovou formou.                                                                                                                                                                                                                                                                                           Nesúhlasíme s výškou finančného príspevku od 1.1.2027 pre jednotlivé druhy a formy sociálnej služby a poukazujeme najmä na finančný príspevok  pre  špecializované zariadenie v sume 546 eur mesačne na miesto pri ambulantnej forme sociálnej služby. Ak sú náklady na ambulantnú sociálnu službu vyššie ako pri pobytovej, nejde o odraz reálnych nákladov ani prognózovanú mieru inflácie ako sa uvádza v dôvodovej správe, ale pravdepodobne o chybu v nastavení financovania. Reálne sa spotrebuje len pätina zdrojov v porovnaní s pobytovou formou.                                                                                                                                                                                                                         Nárast finančného príspevku na prevádzku pri jednotlivých druhoch sociálnej služby je neprimeraný na použité odôvodnenia jeho navýšenia a už absolútne nie je možné hovoriť o jeho navýšení o prognózovanú mieru inflácie.  Pri špecializovanom zariadení je neprimerane vysoký v porovnaní s poskytovaním toho istého druhu sociálnej služby pobytovou formou.
Ambulantná služba by mala byť lacnejšia ako pobytová, keďže neobsahuje celodenné ubytovanie ani stravu počas 7 dní v týždni.  Ak má poskytovateľ vyššie náklady - t. j. ambulantná sociálna služba je drahšia, ide o systémové zlyhanie. Ambulantné a terénne formy majú podľa zákona č. 448/2008 Z. z. o sociálnych službách prednosť pred pobytovými. Pri pobytových zariadeniach znáša poskytovateľ /zriaďovateľ rozsiahle fixné náklady na energie, údržbu budovy, nepretržitú prevádzku a jej vybavenie nábytkom a celodennú stravu. Ambulantná služba (ktorá prebieha napríklad len 8 hodín denne) tieto výdavky prijímateľovi neposkytuje, preto je ekonomicky nelogické, aby bola celkovo nákladnejšia. Znova ide len o nesystémový zásah do ekonomiky poskytovateľov sociálnych služieb.
Pre poskytovateľa finančného príspevku  je ekonomicky aj strategicky neobhájiteľné, aby bola ambulantná sociálna služba nákladnejšia ako pobytová. Ak poskytovateľ finančného príspevku dopláca na ambulantnú formu viac, popiera tým základnú logiku efektívneho riadenia verejných financií (4E).
Napríklad - náklady na zamestnanca - pri pobytovej forme zriaďovateľ/poskytovateľ sociálnej služby platí 24-hodinové zmeny, víkendy a sviatky, kde mzdové príplatky extrémne predražujú prevádzku. Ambulantná forma funguje v režime jednej zmeny bez nočných príplatkov. Z hľadiska prevádzkových nákladov - kúrenie, varenie, neustále revízie, opotrebovanie budovy 24/7, odčerpáva z rozpočtu zriaďovateľa/poskytovateľa sociálnej služby  masívne sumy na energie a údržbu. Ambulantné sociálne služby tieto náklady minimalizujú.
Pre porovnanie - za sumu potrebnú na doplatenie jedného lôžka v pobytovom zariadení dokážeme, ako zriaďovatelia zafinancovať minimálne 2 až 3 miesta v ambulantnej sociálnej službe. Z dôvodu ďalšieho plánovania rozvoja sociálnych služieb - zo zákona č. 448/2008 Z. z. o sociálnych službách sme povinní prednostne rozvíjať ambulantné a terénne formy, aby sme udržali občanov v ich prirodzenom domácom prostredí. Čo považujeme za paradox z hľadiska ekonomiky - ak sa nastaví financovanie tak, že ambulantná služba je pre poskytovateľa finančného príspevku  drahšia, ekonomicky je motivovaný k tomu, aby bola občanom prednostne zabezpečovaná pobytová forma sociálnej služby.
	N
	Pripomienka presahuje vecný rozsah návrhu nariadenia vlády. 

Predmetom návrhu nariadenia je ustanovenie výšky finančného príspevku na prevádzku poskytovanej sociálnej služby na rok 2027 v súlade so splnomocňovacím ustanovením zákona č. 448/2008 Z. z. o sociálnych službách. Návrhom nariadenia nie je možné meniť kompetenčné usporiadanie financovania sociálnych služieb medzi obcami, vyššími územnými celkami a štátom ani upravovať systémové nastavenie jednotlivých finančných príspevkov. Požiadavka, aby finančný príspevok na prevádzku ambulantných sociálnych služieb od 1. januára 2027 poskytovali obce a mestá, si vyžaduje zmenu zákona a nemôže byť predmetom nariadenia vlády. 

Rovnako nie je možné prostredníctvom predmetného nariadenia zaviesť všeobecný zákonný valorizačný mechanizmus finančných príspevkov ani naviazať jednotlivé finančné príspevky na vybrané makroekonomické ukazovatele. Takéto riešenie by si vyžadovalo komplexné posúdenie dopadov na systém financovania sociálnych služieb a zmenu príslušnej legislatívy. Návrh nariadenia však už zohľadňuje vývoj bežných výdavkov na poskytovanie sociálnych služieb. 

Pri určení výšky finančného príspevku na prevádzku na rok 2027 sa vychádzalo z údajov o bežných výdavkoch na poskytovanie jednotlivých druhov a foriem sociálnych služieb, pričom do výpočtu boli premietnuté aj medziročné zmeny týchto výdavkov. Mechanizmus zohľadňovania vývoja bežných výdavkov je opísaný v sprievodných materiáloch k návrhu nariadenia. Z uvedeného dôvodu nemožno súhlasiť s tvrdením, že výška finančného príspevku bola určená bez väzby na reálne výdavky poskytovateľov sociálnych služieb. Výška finančného príspevku na prevádzku na rok 2027 nebola stanovená mechanickým uplatnením prognózovanej miery inflácie, ale na základe vyhodnotenia vývoja bežných výdavkov jednotlivých druhov a foriem sociálnych služieb. Navrhované sumy preto nepredstavujú automatickú valorizáciu podľa jedného ekonomického ukazovateľa, ale zohľadňujú špecifiká jednotlivých druhov a foriem sociálnych služieb a cieľ zabezpečiť ich dostupnosť a udržateľnosť v roku 2027. 
Pre potrebné doplniť, že finančný príspevok na prevádzku je zákonom určený ako jeden zo zdrojov na spolufinancovanie bežných výdavkov (všetkých kategórií vrátane osobných výdavkov, ktoré nepokryje finančný príspevok z rozpočtu MPSVR SR) spojených s poskytovaním sociálnej služby.

Návrh nariadenia zároveň nemení základné princípy zákona o sociálnych službách, podľa ktorých majú ambulantné a terénne formy sociálnych služieb prednosť pred pobytovými formami. Z uvedených dôvodov sa pripomienka neakceptuje.

	SocioFórum, o.z.
Nezávislá platforma SocioFórum, o.z.
	O
	Celému materiálu
K predmetnému materiálu uplatňujeme ZÁSADNÚ PRIPOMIENKU týkajúcu sa výšky navrhovanej sumy finančného príspevku na prevádzku denného stacionára na rok 2027

ZÁSADNÁ PRIPOMIENKA
Žiadame určiť výšku finančného príspevku na prevádzku v dennom stacionári  na úroveň výšky porovnateľnej sociálnej služby (DSS ambulantná forma)a to na výšku 395 eur mesačne na jedno miesto.

ODÔVODNENIE:
Dlhodobo upozorňujeme na to, už sme to uplatňovali aj pri schvaľovaní Reformy financovania sociálnych služieb, že nie je logické a legitímne robiť tak zásadné rozdiely pri určovaní výšky FPP pre tieto dva druhy sociálnych služieb (denný stacionár a domov sociálnych služieb ambulantná forma), nakoľko  v realite je v oboch druhoch zariadení takmer totožná štruktúra prijímateľov z hľadiska odkázanosti na pomoc inej osoby a aj zákon o sociálnych službách určuje pre oba druhy zariadení rovnaké odborné, obslužné a ďalšie činnosti. Poskytovateľ denného stacionára si nemôže vyberať, že bude pre prijímateľov poskytovať len niektoré činnosti, ktoré im určuje platná legislatíva len z toho dôvodu, že má 3 násobne nižší FPP ako domov sociálnych služieb ambulantná forma. Nie je možné ani súhlasiť s tým, že dôvodom pre výrazne nižšiu výšku FPP pre denný stacionár boli štatistické údaje získané o nákladoch tejto sociálnej služby, ktoré boli realizované v minulosti a neboli dodnes aktualizované.

Ako uvádza dôvodová správa k predkladanému materiálu, účelom poskytovania finančného príspevku je podpora zabezpečenia riadneho poskytovania sociálnych služieb, a to NAJMÄ Z POHĽADU PREVÁDZKOVEJ STABILITY, KONTINUITY POSKYTOVANIA SOCIÁLNEJ SLUŽBY A ZABEZPEČENIA DOSTUPNOSTI SOCIÁLNYCH SLUŽIEB PRE ODKÁZANÉ FYZICKÉ OSOBY A NÁVRH ZOHĽADŇUJE MEDZIROČNÝ VÝVOJ OPRÁVNENÝCH VÝDAVKOV POSKYTOVATEĽOV SOCIÁLNYCH SLUŽIEB, RAST CIEN ENERGIÍ, TOVAROV A SLUŽIEB, RAST PREVÁDZKOVÝCH NÁKLADOV POSKYTOVATEĽOV SOCIÁLNYCH SLUŽIEB, ako aj potrebu zabezpečenia stability systému sociálnych služieb. Návrh reflektuje potrebu zachovania dostupnosti sociálnych služieb najmä pre fyzické osoby odkázané na pomoc inej fyzickej osoby pri sebaobsluhe a pre fyzické osoby, ktoré dovŕšili vek potrebný na nárok na starobný dôchodok.

Máme oprávnené obavy, že určením 3 násobne nižšej sumy FPP pre denný stacionár v porovnaní s výškou DSS ambulantná forma sa účel a ciele uvedené vyššie nenaplnia. Vychádzame pritom z aktuálnych skúseností a informácií od poskytovateľov sociálnej služby v dennom stacionári.
	N
	Návrh výšky finančného príspevku na prevádzku na rok 2027 vychádza z údajov vedených podľa zákona č. 448/2008 Z. z. o sociálnych službách a zo spracovaných údajov o bežných výdavkoch na poskytovanie jednotlivých druhov a foriem sociálnych služieb. Výška finančného príspevku na prevádzku sa neurčuje na základe porovnávania jednotlivých druhov sociálnych služieb podľa rozsahu poskytovaných činností, ale na základe údajov o bežných výdavkoch súvisiacich s poskytovaním konkrétneho druhu a formy sociálnej služby. Denný stacionár a domov sociálnych služieb poskytovaný ambulantnou formou predstavujú dva samostatné druhy sociálnych služieb s odlišne definovaným účelom, obsahom, personálnym normatívom, cieľovou skupinou a organizačným zabezpečením poskytovania sociálnej služby. Skutočnosť, že pri oboch druhoch sociálnych služieb môžu byť poskytované obdobné odborné, obslužné alebo ďalšie činnosti, sama osebe neodôvodňuje určenie rovnakej výšky finančného príspevku na prevádzku. Pri návrhu výšky finančného príspevku na rok 2027 boli zohľadnené aktuálne údaje o bežných výdavkoch poskytovateľov sociálnych služieb vrátane personálnych nákladov, ako aj vývoj cien energií, tovarov a služieb a ďalšie faktory vplývajúce na poskytovanie sociálnych služieb. Požiadavka na určenie výšky finančného príspevku pre denný stacionár na úrovni domova sociálnych služieb poskytovaného ambulantnou formou nie je podložená údajmi preukazujúcimi porovnateľnú úroveň bežných výdavkov pri poskytovaní týchto sociálnych služieb. Navrhovaná zmena by zároveň nebola v súlade s metodikou použitou pri určení výšky finančného príspevku na prevádzku jednotlivých druhov a foriem sociálnych služieb na rok 2027. Z uvedených dôvodov sa pripomienka neakceptuje.

	Verejnosť
Verejnosť
	O
	§ 1 a súvisiacej prílohe -
Mesto Spišská Nová Ves apriori nenamieta navrhované zvýšenie finančného príspevku na prevádzku, keďže si uvedomujeme, že tieto prostriedky majú smerovať do dlhodobo finančne poddimenzovaných sociálnych zariadení. Zásadne však odmietame predložený návrh nariadenia vlády ako celok, pretože navrhované opatrenie iba zvýrazňuje asynchrónny stav, ktorý výrazne zvýhodňuje neverejných poskytovateľov, pretože tí budú finančný príspevok dostávať od príslušných VÚC, ktorým štát  na to osobitne vyčlenil prostriedky v podobe zvýšenej dane z príjmov fyzických osôb o 0,7%, kým verejní poskytovatelia na tento účel nezískali osobitné zdroje financovania.
Žiadame preto prepracovať mechanizmus distribúcie týchto financií a zaviesť jednotný zdroj prideľovania finančného príspevku pre neverejných aj verejných poskytovateľov sociálnych služieb. Dovtedy, kým k tejto systémovej zmene nedôjde, požadujeme, aby bolo akékoľvek navýšenie príspevkov v plnom rozsahu kryté zo štátneho rozpočtu osobitným dotačným mechanizmom, ktorý nebude zaťažovať vlastné daňové príjmy samospráv ako zriaďovateľov verejných sociálnych zariadení.

Odôvodnenie:
Spišská Nová Ves ako zriaďovateľ 2 zariadení pre seniorov si riadne plní svoje zákonné povinnosti pri zabezpečovaní pobytových sociálnych služieb. Kapacity našich  zariadení navyše neslúžia výhradne obyvateľom mesta, ale poskytujú starostlivosť aj klientom z okolitého regiónu a iných obcí, ktoré vlastné kapacity nemajú.
Dlhodobým problémom je nerovnaké postavenie verejných a neverejných subjektov. Kým v minulosti verejné zariadenia doplácali na legislatívnu nemožnosť vymáhať príspevky od domovských obcí svojich klientov (podľa § 75 zákona), právny stav účinný od 1. júla 2026 prináša novú vlnu diskriminácie. Navrhované nariadenie totiž určuje výšku príspevku, na ktorý verejní poskytovatelia pre svoje samosprávne zariadenia nezískali od štátu osobitné zdroje financovania, čo  ich bude viesť k neplnenie si povinností voči svojim zariadeniam tak, ako tomu bolo vo vzťahu k neverejným zariadeniam pre zmenou právnej úpravy.  
Tento legislatívny nepomer priamo deformuje trh sociálnych služieb. Verejný sektor nedokáže mzdovo ani prevádzkovo konkurovať súkromným poskytovateľom, čo vyvoláva masívny odliv kvalifikovaného personálu a ohrozuje stabilitu starostlivosti o prijímateľov sociálnych služieb. Akékoľvek ďalšie zvyšovanie príspevkov bez narovnania podmienok, resp. bez zavedenia jednotného zdroja financovania iba viac roztvára nožnice v neprospech miest a obcí. Súčasná legislatíva tak namiesto potrebnej pomoci vnáša do fungovania mestských zariadení systémový chaos a prehlbuje ich finančnú neistotu.

Návrh na systémovú úpravu:
Trváme na okamžitom vytvorení legislatívneho mechanizmu, ktorý zrovnoprávni dotačnú politiku vo verejnom a neverejnom sektore prostredníctvom jednotného kanálu financovania príspevku na prevádzku, resp. žiadame, aby finančný príspevok na prevádzku garantoval pre verejných poskytovateľov štát a adresne ich smeroval do rozpočtov tých miest a obcí, ktoré reálne znášajú náklady na prevádzku zariadení a poskytujú kapacity aj pre občanov z obcí, ktoré pre poskytovanie tejto služby nemajú vytvorené vlastné zariadenia.
	N
	Pripomienka sa netýka predmetu úpravy návrhu nariadenia vlády, ktorým sa ustanovuje výška finančného príspevku na prevádzku poskytovanej sociálnej služby na rok 2027, ale smeruje k systémovému nastaveniu financovania sociálnych služieb a k postaveniu verejných a neverejných poskytovateľov sociálnych služieb podľa zákona č. 448/2008 Z. z. o sociálnych službách. Predmetom návrhu nariadenia vlády je výlučne ustanovenie výšky finančného príspevku na prevádzku poskytovanej sociálnej služby na rok 2027 v rozsahu splnomocnenia ustanoveného zákonom o sociálnych službách. Návrhom nariadenia nie je možné meniť okruh oprávnených prijímateľov finančného príspevku, spôsob financovania jednotlivých poskytovateľov sociálnych služieb ani vytvárať nové dotačné mechanizmy zo štátneho rozpočtu. Takéto zmeny by si vyžadovali zmenu zákona. Finančný príspevok na prevádzku predstavuje súčasť systému financovania sociálnych služieb ustanoveného zákonom o sociálnych službách. Návrh nariadenia vlády tento systém nemení, ale určuje výšku finančného príspevku na rok 2027 v súlade s platnou právnou úpravou. Otázka financovania verejných poskytovateľov sociálnych služieb, vrátane nastavenia príjmov obcí a vyšších územných celkov alebo prípadného zavedenia jednotného zdroja financovania pre verejných a neverejných poskytovateľov, presahuje rozsah predmetného návrhu nariadenia vlády. Predkladateľ zároveň nesúhlasí s tvrdením, že návrh nariadenia vytvára alebo prehlbuje nerovnosť medzi verejnými a neverejnými poskytovateľmi sociálnych služieb. Návrh nariadenia vychádza z platného zákonného rámca a jeho cieľom je zabezpečiť primeranú výšku finančného príspevku na prevádzku poskytovanej sociálnej služby na rok 2027 s prihliadnutím na vývoj bežných výdavkov poskytovateľov sociálnych služieb a potrebu zachovania dostupnosti a kontinuity poskytovania sociálnych služieb. Z uvedených dôvodov sa pripomienka neakceptuje.

	Verejnosť
Verejnosť
	O
	§ § 1 a prílohy
Obec Rudňany nerozporuje samotné navýšenie finančného príspevku na prevádzku, keďže sociálne zariadenia sú dlhodobo finančne poddimenzované. Zásadne však odmietame predložený návrh nariadenia vlády ako celok. Dôvodom je, že navrhované opatrenie prehlbuje asymetriu na trhu. Výrazne zvýhodňuje neverejných poskytovateľov, ktorí získajú príspevky od samosprávnych krajov (VÚC) z účelovo zvýšeného výnosu dane z príjmov fyzických osôb o 0,7 %. Verejní poskytovatelia však na rovnaký účel žiadne dodatočné zdroje od štátu nedostali.
Žiadame prepracovať dotačný mechanizmus a zaviesť jednotný, spoločný zdroj financovania prevádzky pre verejný aj neverejný sektor. Kým k tejto systémovej zmene nedôjde, požadujeme, aby bolo akékoľvek navyšovanie príspevkov na prevádzku plne kryté zo štátneho rozpočtu prostredníctvom osobitnej dotácie, ktorá nezaťaží vlastné daňové príjmy samospráv.

Odôvodnenie:
Obec Rudňany si ako zriaďovateľ zariadenia pre seniorov riadne plní zákonné povinnosti v oblasti pobytovej sociálnej starostlivosti. Kapacity zariadenia využívajú nielen obyvatelia našej obce, ale slúžia aj klientom z okolitého regiónu a samospráv, ktoré nedisponujú vlastnými zariadeniami.
Legislatíva účinná od 1. júla 2026 zakladá novú vlnu diskriminácie verejného sektora. Nové nariadenie vlády určuje výšku príspevku, na ktorého krytie však obce, na rozdiel od VÚC, nezískali od štátu žiadne finančné prostriedky. Hrozí tak paradoxná situácia, že obce nebudú schopné plniť si finančné záväzky voči vlastným zariadeniam, čo je presne opačný efekt, než aký štát deklaroval pri predchádzajúcich legislatívnych zmenách.
Tento právny stav priamo deformuje trh sociálnych služieb. Verejné zariadenia následne nedokážu mzdovo ani prevádzkovo konkurovať súkromným subjektom. Výsledkom bude masívny odchod kvalifikovaného personálu, čo priamo ohrozuje stabilitu poskytovania sociálnej služby v štáte. Akékoľvek plošné zvyšovanie sadzieb finančného príspevku na prevádzku bez narovnania podmienok ich poskytovania, resp. bez zavedenia jednotného zdroja financovania iba viac otvára nožnice v neprospech verejných poskytovateľov sociálnych služieb. Súčasná legislatíva tak namiesto stabilizácie prináša do systému chaos a finančnú neistotu.

Návrh na zmenu:
Trváme na okamžitom zavedení jednotného kanála financovania prevádzkových príspevkov pre oba sektory. Alternatívne žiadame, aby prevádzkový príspevok pre verejných poskytovateľov garantoval priamo štát a adresne ho posielal do rozpočtov tých obcí, ktoré reálne prevádzkujú kapacity a znášajú tak náklady aj za obyvateľov iných samospráv.
	N
	Pripomienka sa netýka predmetu úpravy návrhu nariadenia vlády, ktorým sa ustanovuje výška finančného príspevku na prevádzku poskytovanej sociálnej služby na rok 2027, ale smeruje k systémovému nastaveniu financovania sociálnych služieb a k postaveniu verejných a neverejných poskytovateľov sociálnych služieb podľa zákona č. 448/2008 Z. z. o sociálnych službách. Predmetom návrhu nariadenia vlády je výlučne ustanovenie výšky finančného príspevku na prevádzku poskytovanej sociálnej služby na rok 2027 v rozsahu splnomocnenia ustanoveného zákonom o sociálnych službách. Návrhom nariadenia nie je možné meniť okruh oprávnených prijímateľov finančného príspevku, spôsob financovania jednotlivých poskytovateľov sociálnych služieb ani vytvárať nové dotačné mechanizmy zo štátneho rozpočtu. Takéto zmeny by si vyžadovali zmenu zákona. Finančný príspevok na prevádzku predstavuje súčasť systému financovania sociálnych služieb ustanoveného zákonom o sociálnych službách. Návrh nariadenia vlády tento systém nemení, ale určuje výšku finančného príspevku na rok 2027 v súlade s platnou právnou úpravou. Otázka financovania verejných poskytovateľov sociálnych služieb, vrátane nastavenia príjmov obcí a vyšších územných celkov alebo prípadného zavedenia jednotného zdroja financovania pre verejných a neverejných poskytovateľov, presahuje rozsah predmetného návrhu nariadenia vlády. Predkladateľ zároveň nesúhlasí s tvrdením, že návrh nariadenia vytvára alebo prehlbuje nerovnosť medzi verejnými a neverejnými poskytovateľmi sociálnych služieb. Návrh nariadenia vychádza z platného zákonného rámca a jeho cieľom je zabezpečiť primeranú výšku finančného príspevku na prevádzku poskytovanej sociálnej služby na rok 2027 s prihliadnutím na vývoj bežných výdavkov poskytovateľov sociálnych služieb a potrebu zachovania dostupnosti a kontinuity poskytovania sociálnych služieb. Z uvedených dôvodov sa pripomienka neakceptuje.

	Verejnosť
Verejnosť
	O
	§ § 1
Obec Smižany podporuje navýšenie finančného príspevku na prevádzku, keďže sociálne zariadenia sú dlhodobo finančne poddimenzované. Nesúhlasíme však s predloženým návrhom nariadenia vlády ako celkom.  Opatrenie  výrazne zvýhodňuje neverejných poskytovateľov, ktorí získajú príspevky od samosprávnych krajov (VÚC) z účelovo zvýšeného výnosu dane z príjmov fyzických osôb          o 0,7 %. Verejní poskytovatelia však na rovnaký účel žiadne dodatočné zdroje od štátu nedostali.
Žiadame  zaviesť jednotný a spoločný zdroj financovania prevádzky pre verejný aj neverejný sektor. Kým k tejto systémovej zmene nedôjde, požadujeme, aby bolo akékoľvek navyšovanie príspevkov na prevádzku plne kryté zo štátneho rozpočtu prostredníctvom osobitnej dotácie, ktorá nezaťaží vlastné daňové príjmy samospráv.

Odôvodnenie:
Obec Smižany si ako zriaďovateľ zariadenia pre seniorov riadne plní zákonné povinnosti v oblasti pobytovej sociálnej starostlivosti. Kapacity zariadenia využívajú nielen obyvatelia našej obce, ale slúžia aj klientom z okolitého regiónu a samospráv, ktoré nedisponujú vlastnými zariadeniami.
Legislatíva účinná od 1. júla 2026 zakladá novú vlnu diskriminácie verejného sektora. Nové nariadenie vlády určuje výšku príspevku, na ktorého krytie však obce, na rozdiel od VÚC, nezískali od štátu žiadne finančné prostriedky. Hrozí tak  že obce nebudú schopné plniť si finančné záväzky voči vlastným zariadeniam.
Tento právny stav priamo deformuje trh sociálnych služieb. Verejné zariadenia nedokážu mzdovo ani prevádzkovo konkurovať súkromným subjektom. Výsledkom bude masívny odchod kvalifikovaného personálu, čo priamo ohrozuje stabilitu poskytovania sociálnej služby. Zvyšovanie príspevkov bez zavedenia jednotného zdroja financovania iba viac vytvára rozdielnosť v neprospech samospráv.

Návrh na systémovú úpravu:
Trváme na  zavedení jednotného princípu financovania  pre oba sektory.  Žiadame, aby  príspevok pre verejných poskytovateľov garantoval priamo štát a adresne ho posielal do rozpočtov tých obcí, ktoré reálne prevádzkujú kapacity a  aj pre občanov iných samospráv.
	N
	Pripomienka sa netýka predmetu úpravy návrhu nariadenia vlády, ktorým sa ustanovuje výška finančného príspevku na prevádzku poskytovanej sociálnej služby na rok 2027, ale smeruje k systémovému nastaveniu financovania sociálnych služieb a k postaveniu verejných a neverejných poskytovateľov sociálnych služieb podľa zákona č. 448/2008 Z. z. o sociálnych službách. Predmetom návrhu nariadenia vlády je výlučne ustanovenie výšky finančného príspevku na prevádzku poskytovanej sociálnej služby na rok 2027 v rozsahu splnomocnenia ustanoveného zákonom o sociálnych službách. Návrhom nariadenia nie je možné meniť okruh oprávnených prijímateľov finančného príspevku, spôsob financovania jednotlivých poskytovateľov sociálnych služieb ani vytvárať nové dotačné mechanizmy zo štátneho rozpočtu. Takéto zmeny by si vyžadovali zmenu zákona. Finančný príspevok na prevádzku predstavuje súčasť systému financovania sociálnych služieb ustanoveného zákonom o sociálnych službách. Návrh nariadenia vlády tento systém nemení, ale určuje výšku finančného príspevku na rok 2027 v súlade s platnou právnou úpravou. Otázka financovania verejných poskytovateľov sociálnych služieb, vrátane nastavenia príjmov obcí a vyšších územných celkov alebo prípadného zavedenia jednotného zdroja financovania pre verejných a neverejných poskytovateľov, presahuje rozsah predmetného návrhu nariadenia vlády. Predkladateľ zároveň nesúhlasí s tvrdením, že návrh nariadenia vytvára alebo prehlbuje nerovnosť medzi verejnými a neverejnými poskytovateľmi sociálnych služieb. Návrh nariadenia vychádza z platného zákonného rámca a jeho cieľom je zabezpečiť primeranú výšku finančného príspevku na prevádzku poskytovanej sociálnej služby na rok 2027 s prihliadnutím na vývoj bežných výdavkov poskytovateľov sociálnych služieb a potrebu zachovania dostupnosti a kontinuity poskytovania sociálnych služieb. Z uvedených dôvodov sa pripomienka neakceptuje.

	ZMOS
Združenie miest a obcí Slovenska
	Z
	§ 1
K § 1 a prílohe návrhu nariadenia vlády
Združenie miest a obcí Slovenska nesúhlasí s navrhovaným zvýšením výšky finančného príspevku na prevádzku poskytovanej sociálnej služby na rok 2027 oproti výškam ustanoveným v prílohe č. 5a k zákonu č. 448/2008 Z. z.
Žiadame, aby výšky finančného príspevku na prevádzku poskytovanej sociálnej služby na rok 2027 neboli zvýšené oproti sumám ustanoveným v prílohe č. 5a k zákonu č. 448/2008 Z. z., alebo aby bolo každé navýšenie príspevkov v plnom rozsahu finančne kryté zo štátneho rozpočtu osobitným mechanizmom, ktorý nebude zaťažovať vlastné príjmy obcí a miest.

Odôvodnenie:
Združenie miest a obcí Slovenska nespochybňuje existenciu zákonnej povinnosti obcí a vyšších územných celkov podieľať sa na financovaní prevádzky sociálnych služieb poskytovaných neverejnými poskytovateľmi sociálnych služieb. Táto povinnosť je ustanovená zákonom č. 448/2008 Z. z. o sociálnych službách. Predmetom tejto zásadnej pripomienky je nesúhlas s ďalším zvýšením výšky finančného príspevku na prevádzku na rok 2027 prostredníctvom nariadenia vlády.
Zákonom č. 406/2025 Z. z. boli do zákona č. 448/2008 Z. z. doplnené výšky finančného príspevku na prevádzku podľa prílohy č. 5a. Tieto výšky sa majú uplatniť od 1. júla 2026. Predložený návrh nariadenia vlády však už od 1. januára 2027 navrhuje ďalšie zvýšenie týchto súm. V prípade denného stacionára ide o zvýšenie zo 119 eur na 131 eur mesačne na miesto a v prípade opatrovateľskej služby zo 3,70 eura na 4,60 eura na hodinu. Pri zariadení pre seniorov a zariadení opatrovateľskej služby ide o zvýšenie z 309 eur na 332 eur mesačne na miesto, pri domove sociálnych služieb z 414 eur na 449 eur mesačne na miesto pri pobytovej forme a z 353 eur na 395 eur mesačne na miesto pri ambulantnej forme. Pri špecializovanom zariadení ide o zvýšenie z 489 eur na 521 eur mesačne na miesto pri pobytovej forme a z 438 eur na 546 eur mesačne na miesto pri ambulantnej forme.
Takéto nastavenie znamená, že krátko po zavedení novej právnej úpravy financovania sociálnych služieb sa už navrhuje ďalšie zvýšenie povinných príspevkov pre neverejných poskytovateľov. Z pohľadu miest a obcí ide o významný zásah do rozpočtov samospráv, ktorý sa má uskutočniť bez toho, aby bolo najskôr systémovo vyriešené financovanie vlastných verejných zariadení sociálnych služieb a sociálnych služieb zabezpečovaných samosprávami.
Obce a mestá v prvom rade nesú zodpovednosť za zabezpečenie dostupnosti sociálnych služieb vo svojom území, vrátane služieb, ktoré poskytujú priamo alebo prostredníctvom nimi zriadených a založených právnických osôb. Tieto verejné zariadenia a služby čelia rastu prevádzkových nákladov, rastu cien energií, tovarov a služieb a zároveň tlaku na zvyšovanie miezd zamestnancov v sociálnych službách. V tejto situácii nemožno zvyšovanie príspevkov pre neverejných poskytovateľov posudzovať izolovane od financovania verejných poskytovateľov a od celkovej finančnej kapacity miest a obcí.
Podľa dostupných údajov ide o rozsiahly systém sociálnych služieb v území. V súhrne je evidovaných 2 253 PSS, 5 610 sociálnych služieb a kapacita 91 862. Pri vybraných druhoch sociálnych služieb ide napríklad o 565 služieb zariadení pre seniorov s kapacitou 21 023, 132 služieb zariadení opatrovateľskej služby s kapacitou 2 463, 440 služieb domovov sociálnych služieb s kapacitou 10 588, 392 služieb špecializovaných zariadení s kapacitou 11 368, 213 služieb denných stacionárov s kapacitou 3 613 a 808 služieb opatrovateľskej služby. Uvedené údaje potvrdzujú, že financovanie sociálnych služieb v území nemožno riešiť len zvyšovaním povinných príspevkov pre neverejných poskytovateľov, ale musí sa riešiť ako celok vrátane financovania verejných poskytovateľov.
ZMOS preto žiada, aby predkladateľ ponechal výšky finančného príspevku na prevádzku na úrovni súm ustanovených v prílohe č. 5a k zákonu č. 448/2008 Z. z. Ak má dôjsť k ich navýšeniu, musí byť toto navýšenie v plnom rozsahu kryté zo štátneho rozpočtu a nesmie byť prenesené na vlastné príjmy obcí a miest.
	N
	Návrh nariadenia vlády vychádza z právneho rámca ustanoveného zákonom č. 448/2008 Z. z. o sociálnych službách v znení účinnom od 1. júla 2026, podľa ktorého sa výška finančného príspevku na prevádzku poskytovanej sociálnej služby pre neverejných poskytovateľov určuje nariadením vlády Slovenskej republiky. Predmetom návrhu nariadenia je výlučne ustanovenie výšky finančného príspevku na rok 2027 v medziach zákonného splnomocnenia, nie úprava systému financovania sociálnych služieb ani postavenia verejných a neverejných poskytovateľov sociálnych služieb. Pripomienka smeruje k samotnému modelu financovania sociálnych služieb a k rozsahu oprávnených subjektov na poskytnutie finančného príspevku, čo je predmetom zákonnej úpravy a nemožno to riešiť nariadením vlády. Požiadavka na zachovanie výšky finančného príspevku na úrovni súm ustanovených v prílohe č. 5a k zákonu č. 448/2008 Z. z. nie je akceptovateľná, keďže navrhované zvýšenie reflektuje vývoj prevádzkových nákladov poskytovateľov sociálnych služieb a sleduje zachovanie dostupnosti a kontinuity poskytovania sociálnych služieb v roku 2027. Požiadavka na vytvorenie osobitného mechanizmu financovania zo štátneho rozpočtu, ako aj návrh na rozšírenie okruhu prijímateľov finančného príspevku na verejných poskytovateľov sociálnych služieb, presahujú vecný rozsah návrhu nariadenia vlády a vyžadovali by zmenu zákona č. 448/2008 Z. z. o sociálnych službách. Z uvedených dôvodov sa pripomienka neakceptuje. 

	ZMOS
Združenie miest a obcí Slovenska
	Z
	k doložke vybraných vplyvov a v analýze vplyvov na rozpočet verejnej správy
Združenie miest a obcí Slovenska žiada prepracovať doložku vybraných vplyvov a analýzu vplyvov na rozpočet verejnej správy v časti týkajúcej sa negatívnych vplyvov na rozpočty obcí.
Žiadame, aby predkladateľ jednoznačne uviedol, z akých konkrétnych zdrojov a prostredníctvom akého finančného mechanizmu budú kryté negatívne vplyvy návrhu na rozpočty obcí. Ak osobitný kompenzačný mechanizmus pre obce neexistuje, žiadame, aby materiál neuvádzal, že vplyvy sú rozpočtovo zabezpečené, a aby bol v časti rozpočtovo nekrytých vplyvov uvedený reálny dopad na rozpočty obcí.

Odôvodnenie:
Predložený materiál v analýze vplyvov na rozpočet verejnej správy vyčísľuje negatívny vplyv na rozpočty obcí v roku 2027 vo výške 16 224 484 eur a v rokoch 2028 a 2029 vo výške 16 367 130 eur ročne. Ide o bežné výdavky obcí, ktoré majú byť vynaložené na financovanie príspevkov súvisiacich s poskytovaním sociálnych služieb.
V zmysle prílohy č. 2 jednotnej metodiky na posudzovanie vybraných vplyvov má predkladateľ v časti 2.1.1 Financovanie návrhu uviesť návrh na riešenie zvýšených výdavkov a v tabuľke č. 1/A rozlíšiť financovanie zabezpečené v rozpočte, iné ako rozpočtové zdroje a rozpočtovo nekrytý vplyv. Z predloženého materiálu však nie je zrejmé, z akého konkrétneho zdroja má byť krytý vyčíslený negatívny vplyv na rozpočty obcí.

Zároveň predkladateľ uvádza, že výdavky vyplývajúce z návrhu nariadenia vlády sú zabezpečené v rozpočte a v limite výdavkov verejnej správy. Takéto konštatovanie nepovažujeme vo vzťahu k obciam za dostatočné. Z materiálu nie je zrejmé, akým konkrétnym spôsobom majú byť negatívne vplyvy na obecné rozpočty kryté, z akého zdroja majú obce získať dodatočné finančné prostriedky a či sa počíta s osobitnou kompenzáciou zo štátneho rozpočtu.
Za rozpočtové zabezpečenie nemožno považovať iba všeobecné konštatovanie, že spolufinancovanie vybraných sociálnych služieb patrí do originálnej pôsobnosti obcí a vyšších územných celkov. Skutočnosť, že ide o originálnu pôsobnosť samosprávy, sama osebe nevytvára dodatočné finančné zdroje na krytie nových alebo zvýšených výdavkov. Ak predkladateľ vyčíslil konkrétny negatívny dopad na obce, je potrebné rovnako konkrétne uviesť, ako bude tento dopad finančne krytý. Významným negatívnym zásahom bolo aj zníženie podielu samospráv na výnose dane z príjmov fyzických osôb z 56,1 % na 53 % v rámci konsolidačných opatrení štátu, čo predstavuje ďalšie oslabenie finančnej stability miest a obcí.
Materiál zároveň uvádza, že v súvislosti so zákonom č. 406/2025 Z. z. došlo k úprave percentuálneho podielu na výnose dane z príjmov fyzických osôb pre vyššie územné celky, a to s cieľom zohľadniť rozšírenie ich povinností pri spolufinancovaní sociálnych služieb poskytovaných neverejnými poskytovateľmi. Súčasťou tejto úpravy malo byť navýšenie podielových daní pre vyššie územné celky približne o 33 mil. eur ročne. Vo vzťahu k obciam však materiál neuvádza porovnateľný mechanizmus kompenzácie negatívnych vplyvov, hoci samotný dopad na obce vyčísľuje v sume viac ako 16 mil. eur ročne.
ZMOS preto žiada, aby predkladateľ v doložke vybraných vplyvov a v analýze vplyvov na rozpočet verejnej správy doplnil samostatný a overiteľný spôsob krytia negatívnych vplyvov na obce. V prípade, ak takéto krytie nebolo zabezpečené, žiadame upraviť materiál tak, aby bol vplyv na obce označený ako rozpočtovo nekrytý, prípadne aby bol návrh doplnený o kompenzačný mechanizmus zo štátneho rozpočtu.
Bez uvedenia konkrétneho zdroja krytia nemožno považovať negatívny vplyv na rozpočty obcí za rozpočtovo zabezpečený.
	N
	Požiadavku na doplnenie kompenzačného mechanizmu pre obce alebo označenie vplyvu na ich rozpočty ako nekrytý považujeme za neopodstatnenú, a to z nasledujúcich vecných a legislatívnych dôvodov. Zákonom 406/2025 Z. z. sa znížilo výdavkové zaťaženie obcí odňatím povinnosti spolufinancovať pobytové sociálne služby v zariadeniach pre seniorov (ZPS) a zariadeniach opatrovateľskej služby (ZOS) u neverejných poskytovateľov. Táto kompetencia, vrátane povinnosti poskytovať finančný príspevok na prevádzku (FPP), v plnom rozsahu prechádza od 1.7.2026 na vyššie územné celky. Pre obce to predstavuje "odľahčenie" ich rozpočtov minimálne o 52 mil. eur. ročne. Z dôvodu presunu povinnosti spolufinancovať neverejných poskytovateľov ZPS/ZOS bola upravené % podielových daní pre VÚC a to nie na úkor podielu obcí t.j. obciam aj napriek odobratiu povinnosti spolufinancovať tieto sociálne služby zostal rovnaký podiel z DPFO. 
K 31. decembru 2026 sa ruší finančný príspevok obce pri odkázanosti na pomoc inej osoby pre neverejných poskytovateľov domácej opatrovateľskej služby podľa doterajšieho § 76. Túto finančnú záťaž preberá štát prostredníctvom nového príspevku na pomoc pri odkázanosti (PPO), ktorým si odkázaná osoba z vlastného osobného rozpočtu spolufinacuje úhradu za sociálnu službu.  
 
Keďže sa obciam kompetencia pri financovaní neverejných poskytovateľov pobytových služieb (ZPS/ZOS) odníma, ich výdavky sa v tejto oblasti k 1. júlu 2026 reálne znižujú. Preto nie je dôvod vykazovať v analýze vplyvov negatívny dopad, ktorý by vyžadoval dodatočné kompenzácie zo štátneho rozpočtu, nakoľko reforma finančnú pozíciu obcí stabilizuje. 

	ZMOS
Združenie miest a obcí Slovenska
	Z
	K analýze vplyvov na rozpočet verejnej správy
Združenie miest a obcí Slovenska žiada prepracovať a doplniť analýzu vplyvov na rozpočet verejnej správy v časti „Vplyv na obce“ tak, aby bola metodika výpočtu negatívneho dopadu na rozpočty obcí úplná, transparentná a overiteľná a spracovaná v súlade s prílohou č. 2 jednotnej metodiky na posudzovanie vybraných vplyvov.
Žiadame, aby predkladateľ doplnil najmä presné vstupné údaje použité pri výpočte, zdroj údajov, rozsah údajov z Informačného systému sociálnych služieb, rozlíšenie údajov podľa verejných a neverejných poskytovateľov, počet miest a počet hodín použitých vo výpočte, použitú mieru inflácie, spôsob zaokrúhľovania, použité koeficienty a presný výpočet výsledných súm za jednotlivé druhy sociálnych služieb. Zároveň žiadame doplniť porovnanie stavu bez navrhovaného nariadenia vlády, stavu po jeho prijatí a rozdielu ako vplyvu navrhovanej zmeny.

Odôvodnenie:
Príloha č. 2 jednotnej metodiky na posudzovanie vybraných vplyvov vyžaduje, aby predkladateľ uviedol predpoklady vývoja objemu aktivít a najdôležitejšie výpočty použité na stanovenie vplyvov na príjmy a výdavky, ako aj predpoklady, z ktorých vychádzal. Výpočty a predpoklady majú umožniť posúdenie, či boli vplyvy vypočítané správne.
Predkladateľ v analýze vplyvov uvádza, že návrh výšky finančného príspevku na prevádzku pri obciach vychádza z celkovej ceny sociálnej služby, teda z priemerných výdavkov na jednotku príslušného druhu sociálnej služby za rok 2025 podľa údajov od poskytovateľov sociálnych služieb v Informačnom systéme sociálnych služieb, navýšených o predpokladanú infláciu na rok 2027. Zároveň uvádza, že paušál bol stanovený vo výške 25 % týchto výdavkov pri dennom stacionári a vo výške 40 % celkovej ceny za hodinu opatrovateľskej služby.
Takto uvedený opis však neumožňuje v celom rozsahu overiť správnosť a úplnosť výpočtu negatívneho dopadu na rozpočty obcí. Materiál neobsahuje konkrétne priemerné výdavky za rok 2025, z ktorých sa vychádzalo, neuvádza použitú mieru inflácie, neuvádza spôsob výpočtu celkovej ceny sociálnej služby, ani presný postup, ktorým boli výsledné sumy určené. Rovnako nie je zrejmé, či použité objemy miest a hodín zahŕňajú výlučne neverejných poskytovateľov sociálnych služieb, ktorých sa návrh nariadenia vlády týka, alebo či boli pri výpočte použité aj iné údaje.
Podľa predloženého materiálu sa pri roku 2027 počíta s 2 203 miestami v denných stacionároch a s 2 803 170 hodinami opatrovateľskej služby. Výsledný vplyv na rozpočty obcí je vyčíslený na 3 329 902 eur pri denných stacionároch a 12 894 582 eur pri opatrovateľskej službe. Pri opatrovateľskej službe je výpočet pri roku 2027 zrozumiteľný ako súčin počtu hodín a sadzby 4,60 eura. Pri dennom stacionári však z materiálu nie je zrejmé, ako bola výsledná suma vypočítaná, keďže jednoduchý prepočet počtu miest, mesačnej sadzby 131 eur a dvanástich mesiacov nezodpovedá sume uvedenej v analýze vplyvov.
Za problematické považujeme aj to, že materiál pri vplyve na obce vychádza z predpokladu, že prenesením povinnosti spolufinancovať pobytové formy neverejných poskytovateľov na vyššie územné celky sa obciam vytvorí priestor na nasmerovanie finančných prostriedkov do rozvoja denného stacionára a opatrovateľskej služby. Tento predpoklad nie je v materiáli podložený výpočtom ani analýzou reálnej finančnej kapacity obcí. Samotné presunutie časti povinností pri niektorých druhoch služieb neznamená automaticky vytvorenie voľných zdrojov v obecných rozpočtoch, najmä ak obciam naďalej ostáva povinnosť financovať sociálne služby, ktoré samy poskytujú alebo zriadili či založili.
Bez doplnenia porovnania stavu bez navrhovaného nariadenia vlády, stavu po jeho prijatí a rozdielu ako vplyvu navrhovanej zmeny nie je možné objektívne posúdiť primeranosť navrhovaných súm ani skutočný dodatočný dopad návrhu na rozpočty miest a obcí.
ZMOS preto žiada, aby predkladateľ doplnil analýzu vplyvov o presný a overiteľný výpočet dopadu na obce, vrátane rozpisu všetkých vstupných údajov a použitých predpokladov, v rozsahu požadovanom prílohou č. 2 jednotnej metodiky na posudzovanie vybraných vplyvov.
	N
	Analýza vplyvov na rozpočet verejnej správy je spracovaná v súlade s Jednotnou metodikou na posudzovanie vybraných vplyvov a obsahuje údaje a výpočty potrebné na identifikáciu a kvantifikáciu vplyvov návrhu na rozpočty subjektov verejnej správy. Materiál uvádza základné predpoklady, z ktorých sa pri výpočte vychádzalo, vrátane zdroja údajov, ktorým je Informačný systém sociálnych služieb, počtu miest v dennom stacionári a počtu hodín opatrovateľskej služby použitých pri výpočte. Zároveň obsahuje opis metodiky určovania výšky finančného príspevku na prevádzku, ktorá vychádza z priemerných bežných výdavkov sociálnych služieb vykázaných poskytovateľmi sociálnych služieb a zohľadňuje predpokladaný cenový vývoj. Účelom analýzy vplyvov na rozpočet verejnej správy nie je prezentovať úplnú databázu vstupných údajov použitých pri tvorbe návrhu ani podrobný rozpis všetkých medzivýpočtov. Jednotná metodika vyžaduje uviesť predpoklady a spôsob určenia vplyvov v rozsahu potrebnom na posúdenie ich opodstatnenosti, čo je v predloženom materiáli splnené. Predmetom návrhu nariadenia vlády je ustanovenie výšky finančného príspevku na prevádzku poskytovanej sociálnej služby na rok 2027. Analýza preto vyčísľuje vplyv vyplývajúci z navrhovaných súm finančného príspevku na prevádzku. Nejde o materiál, ktorého účelom je hodnotiť finančnú kapacitu jednotlivých obcí alebo analyzovať ich individuálnu schopnosť financovať sociálne služby. Požadované doplnenie podrobných údajov za jednotlivých poskytovateľov sociálnych služieb, úplných výstupov z Informačného systému sociálnych služieb, všetkých medzivýpočtov a alternatívnych scenárov nad rámec predloženého materiálu nevyplýva z požiadaviek Jednotnej metodiky na posudzovanie vybraných vplyvov a nie je nevyhnutné na posúdenie rozpočtových vplyvov návrhu nariadenia vlády.

	ZMOS
Združenie miest a obcí Slovenska
	Z
	K dôvodovej správe
Združenie miest a obcí Slovenska žiada doplniť dôvodovú správu o vyhodnotenie dopadov navrhovaného zvýšenia finančného príspevku na prevádzku na finančnú kapacitu obcí a miest ako zriaďovateľov a zakladateľov verejných poskytovateľov sociálnych služieb.

Odôvodnenie:
Predkladateľ odôvodňuje návrh rastom oprávnených výdavkov poskytovateľov sociálnych služieb, rastom cien energií, tovarov, služieb a prevádzkových nákladov. ZMOS upozorňuje, že tieto nákladové faktory sa netýkajú iba neverejných poskytovateľov sociálnych služieb, ale rovnako dopadajú aj na verejných poskytovateľov zriadených alebo založených obcami a mestami.
Návrh nariadenia vlády síce ustanovuje výšku finančného príspevku na prevádzku vo vzťahu k neverejným poskytovateľom, avšak finančný dopad týchto príspevkov znášajú aj obce zo svojich rozpočtov. Tieto rozpočty zároveň kryjú náklady vlastných sociálnych služieb a verejných zariadení sociálnych služieb.
Ak sa zvyšujú povinné výdavky obcí na príspevky pre neverejných poskytovateľov, znižuje sa finančný priestor obcí na zabezpečenie a rozvoj vlastných sociálnych služieb. Stabilitu a dostupnosť sociálnych služieb preto nemožno posudzovať iba vo vzťahu k neverejným poskytovateľom, ale vo vzťahu k celému systému poskytovania sociálnych služieb v území.
ZMOS preto žiada, aby predkladateľ doplnil dôvodovú správu o posúdenie, či navrhované zvýšenie príspevkov pre neverejných poskytovateľov neohrozí financovanie sociálnych služieb zabezpečovaných verejnými poskytovateľmi zriadenými alebo založenými obcami a mestami.
	N
	Navrhované nariadenie vlády ustanovuje výšku finančného príspevku na prevádzku poskytovanej sociálnej služby na rok 2027, ktorý sa poskytuje neverejným poskytovateľom sociálnych služieb podľa § 75 zákona č. 448/2008 Z. z. o sociálnych službách. Predmetom nariadenia vlády nie je financovanie verejných poskytovateľov sociálnych služieb zriadených alebo založených obcami a mestami. Financovanie verejných poskytovateľov sociálnych služieb je upravené samostatne v § 71 zákona č. 448/2008 Z. z., ktorý ustanovuje zdroje financovania sociálnych služieb vrátane rozpočtových zdrojov obcí a vyšších územných celkov. Z uvedeného dôvodu návrh nariadenia vlády nemení právne postavenie ani spôsob financovania verejných poskytovateľov sociálnych služieb. Požadované vyhodnotenie dopadov na finančnú kapacitu obcí a miest ako zriaďovateľov a zakladateľov verejných poskytovateľov sociálnych služieb preto presahuje vecný rozsah predkladaného nariadenia vlády. Dôvodová správa sa zameriava na dopady vyplývajúce z úpravy výšky finančného príspevku na prevádzku poskytovaného neverejným poskytovateľom sociálnych služieb v súlade s právnym rámcom ustanoveným zákonom o sociálnych službách. 
 
V roku 2025 verejní poskytovatelia sociálnych služieb zriadení alebo založení mestami, obcami a združeniami miest a obcí získali z rozpočtov obcí celkové finančné prostriedky vo výške 68 466 993,20 eura. Z tejto sumy bolo na poskytovanie sociálnych služieb podmienených odkázanosťou určených 54 849 331,04 eura.  
 
V analýze vplyvov je dopad na rok 2027 ohľadom NPSS 16 224 484 eur pre mestá a obce. 

	ÚMS
Únia miest Slovenska
	Z
	k Prílohe k nariadeniu vlády SR
Znenie pripomienky:
Navrhujeme zvýšiť finančný príspevok na prevádzku na zariadenie pre seniorov a zariadenie opatrovateľskej služby na úroveň špecializovaného zariadenia , t. j. na 521 € /na mesiac/na miesto.
Odôvodnenie:
Finančný príspevok je určený na prevádzkové výdavky, ktoré každý typ pobytového porovnateľného zariadenia má takmer rovnaké (najmä energie, služby, materiál), t. j. špecializované zariadenie (ŠZ), zariadenie pre seniorov (ZpS), zariadenie opatrovateľskej služby (ZOS). Diferencovanie výšky finančného príspevku podľa prijímateľov a pozitívne diskriminovanie špecializovaných zariadení v klientele nemá opodstatnenie. V súčasnosti sú najkomplikovanejšie prípady prijímateľov riešené vo všetkých typoch zariadení, to znamená aj v ZpS aj v ZOS. Osobitne ZOS majú najťažšiu situáciu, nakoľko pohyb  prijímateľov je ďaleko vyšší (poskytovanie sociálnej služby na určitý čas) a nároky na prevádzku sú minimálne na úrovni špecializovaného zariadenia, ak nie aj viacej (pre rozmanitosť diagnóz u prijímateľov). Prijímatelia s diagnózami, ktoré boli diferencované len do ŠZ, sú aktuálne prijímateľmi aj zariadení pre seniorov a zariadení opatrovateľskej služby.
Z tohto dôvodu je opodstatnené uvedené zohľadniť  a  upraviť výšku finančného príspevku na ZpS a ZOS na úroveň ŠZ. Vzhľadom na slobodný výber záujemcu o sociálnu službu a návrhov v integrovaných posudkoch v praxi sa stretávame "s potieraním rozdielu druhu sociálnej služby" z hľadiska prevádzky, čo sa odráža v ekonomicky oprávnených nákladoch. Ak je náročnejšia špecializovaná starostlivosť, je premietnutá do odborných činností. Z uvedených dôvodov považujeme za spravodlivé nemať také rozdiely vo výške finančného príspevku na prevádzku podľa druhu sociálnej služby. Podobná situácia je aj v ambulantných službách (ŠZ, DSS a DS).
	N
	Návrh výšky finančného príspevku na prevádzku poskytovanej sociálnej služby na rok 2027 vychádza z rozdielnych priemerných bežných výdavkov jednotlivých druhov sociálnych služieb vykázaných poskytovateľmi sociálnych služieb v Informačnom systéme sociálnych služieb. Výška finančného príspevku preto nezohľadňuje len všeobecné prevádzkové výdavky, ako sú energie, materiál alebo služby, ale vychádza z celkovej ceny príslušného druhu sociálnej služby.  
Špecializované zariadenie, zariadenie pre seniorov a zariadenie opatrovateľskej služby sú samostatné druhy sociálnych služieb vymedzené zákonom č. 448/2008 Z. z., ktoré sa líšia cieľovou skupinou prijímateľov, podmienkami poskytovania sociálnej služby, rozsahom odborných činností a štruktúrou výdavkov.  
Z tohto dôvodu nie je opodstatnené automaticky zjednotiť výšku finančného príspevku na prevádzku pre všetky uvedené druhy sociálnych služieb. Návrh nariadenia vlády zohľadňuje údaje o výdavkoch vykázaných poskytovateľmi sociálnych služieb a zachováva diferenciáciu finančného príspevku podľa jednotlivých druhov sociálnych služieb. Navrhované zvýšenie finančného príspevku na zariadenie pre seniorov a zariadenie opatrovateľskej služby na úroveň špecializovaného zariadenia nie je podložené údajmi o výdavkoch sociálnych služieb a viedlo by k zvýšeniu negatívnych vplyvov na rozpočty verejnej správy nad rámec predloženého návrhu bez preukázania vecnej potreby takéhoto navýšenia.  
Predkladateľ preto považuje navrhované výšky finančného príspevku za primerané a zodpovedajúce údajom o výdavkoch jednotlivých druhov sociálnych služieb, z ktorých bol návrh nariadenia vlády vypracovaný. 

	ŽSK
Žilinský samosprávny kraj
	Z
	Príloha k  nariadeniu vlády č........./2026 Z. z.  Výška finančného príspevku na prevádzku poskytovanej sociálnej služby
Navrhované znenie pripomienkovanej časti:

Z aktuálnym znením prílohy č. 1 k nariadeniu vlády č........./2026 Z. z. 
Výška finančného príspevku na prevádzku poskytovanej sociálnej služby na rok 2027 nesuhlasíme, nakoľko:              Pôvodným zámerom reformy financovania sociálnych služieb bolo okrem iných skutočností aj zámer, aby financovanie ambulantných sociálnych služieb bolo v kompetencii miest a obcí, ktoré sú bližšie k občanom.        
    
 Z uvedeného dôvodu:       
                                                  
1. Žiadame, aby od 1.1. 2027 poskytovali FP na prevádzku v prípade sociálnych služieb ambulantnou formou  obce a mestá.       

2. Zároveň žiadame, aby  bol nastavený valorizačný mechanizmus, pri určovaní finančného príspevku na prevádzku a to s rešpektom na povahu jednotlivých finančných príspevkov a ich primárneho účelu financovania.                   
                                                                                                                                                                                                                 
3. Taktiež žiadame naviazať FPP na medziročný rast miery inflácie a FPO/PPO na medziročný rast minimálnej mzdy, resp. priemernej mzdy v hospodárstve SR. V závere uvádzame, že podľa NBS je prognózovaná miera inflácie na rok 2027 vo výške 3 %.   V zverejnenej tabuľke: Výška finančného príspevku na prevádzku poskytovanej sociálnej služby na rok 2027 uvedená v prílohe č.1, predstavuje nárast výšky príspevku oproti roku 2026 až  o 7 % pri pobytovej forme a takmer 20 % pri ambulantnej forme ŠZ.

Odôvodnenie pripomienky / navrhovanej zmeny:

Dlhoočakávaná pripravovaná reforma financovania bola prenesená na plecia VÚC. 
Zavedenie paušálu, ako nástroja na jasné a predikovateľné financovanie sociálnych služieb sa zvrtlo iba na nástroj MPSVaR ako preniesť bremeno financovania na plecia VÚC. Finančný príspevok na prevádzku je určený predovšetkým na financovanie prevádzkových nákladov. Na strane druhej je finančný príspevok na odkázanosť, ktorý je určený na financovanie miezd a odvodov.
Už pri tvorbe koncepcie sme volali po zavedení mechanizmu valorizácie, či už FPP alebo FPO/PPO. Namiesto toho tu dostávame nejasný spôsob stanovované výšky FPP na jednotlivé druhy a formy sociálnych služieb alebo cez prechodné ustanovenia zavádzané výnimky na celoslovenské priemery  a pod.. Rozhodne s týmito nesystémovými krokmi nemôžeme súhlasiť a opätovne žiadame o nastavenie valorizačného mechanizmu, a to s rešpektom na povahu jednotlivých finančných príspevkov a ich primárneho účelu financovania. Preto žiadame naviazať FPP na medziročný rast miery inflácie a FPO/PPO na medziročný rast minimálnej mzdy, resp. priemernej mzdy v hospodárstve SR. Takto nastavený systém je spravodlivý, predvídateľný a odzrkadľuje vývoj výdavkov v zariadeniach sociálnych služieb. Nárast finančného príspevku na prevádzku pri jednotlivých druhoch sociálnej služby je neprimeraný na použité odôvodnenia jeho navýšenia a už absolútne nie je možné hovoriť o jeho navýšení o prognózovanú mieru inflácie.  Pri špecializovanom zariadení ambulantnou formou je neprimerane vysoký v porovnaní s poskytovaním toho istého druhu sociálnej služby pobytovou formou.                                                                                                                                                                                                                                                                                           Nesúhlasíme s výškou finančného príspevku od 1.1.2027 pre jednotlivé druhy a formy sociálnej služby a poukazujeme najmä na finančný príspevok  pre  špecializované zariadenie v sume 546 eur mesačne na miesto pri ambulantnej forme sociálnej služby. Ak sú náklady na ambulantnú sociálnu službu vyššie ako pri pobytovej, nejde o odraz reálnych nákladov ani prognózovanú mieru inflácie ako sa uvádza v dôvodovej správe, ale pravdepodobne o chybu v nastavení financovania. Reálne sa spotrebuje len pätina zdrojov v porovnaní s pobytovou formou.                                                                                                                                                                                                                         Nárast finančného príspevku na prevádzku pri jednotlivých druhoch sociálnej služby je neprimeraný na použité odôvodnenia jeho navýšenia a už absolútne nie je možné hovoriť o jeho navýšení o prognózovanú mieru inflácie.  Pri špecializovanom zariadení je neprimerane vysoký v porovnaní s poskytovaním toho istého druhu sociálnej služby pobytovou formou.
Ambulantná služba by mala byť lacnejšia ako pobytová, keďže neobsahuje celodenné ubytovanie ani stravu počas 7 dní v týždni.  Ak má poskytovateľ vyššie náklady - t. j. ambulantná sociálna služba je drahšia, ide o systémové zlyhanie. Ambulantné a terénne formy majú podľa zákona č. 448/2008 Z. z. o sociálnych službách prednosť pred pobytovými. Pri pobytových zariadeniach znáša poskytovateľ /zriaďovateľ rozsiahle fixné náklady na energie, údržbu budovy, nepretržitú prevádzku a jej vybavenie nábytkom a celodennú stravu. Ambulantná služba (ktorá prebieha napríklad len 8 hodín denne) tieto výdavky prijímateľovi neposkytuje, preto je ekonomicky nelogické, aby bola celkovo nákladnejšia. Znova ide len o nesystémový zásah do ekonomiky poskytovateľov sociálnych služieb.
Pre poskytovateľa finančného príspevku  je ekonomicky aj strategicky neobhájiteľné, aby bola ambulantná sociálna služba nákladnejšia ako pobytová. Ak poskytovateľ finančného príspevku dopláca na ambulantnú formu viac, popiera tým základnú logiku efektívneho riadenia verejných financií (4E).
Napríklad - náklady na zamestnanca - pri pobytovej forme zriaďovateľ/poskytovateľ sociálnej služby platí 24-hodinové zmeny, víkendy a sviatky, kde mzdové príplatky extrémne predražujú prevádzku. Ambulantná forma funguje v režime jednej zmeny bez nočných príplatkov. Z hľadiska prevádzkových nákladov - kúrenie, varenie, neustále revízie, opotrebovanie budovy 24/7, odčerpáva z rozpočtu zriaďovateľa/poskytovateľa sociálnej služby  masívne sumy na energie a údržbu. Ambulantné sociálne služby tieto náklady minimalizujú.
Pre porovnanie - za sumu potrebnú na doplatenie jedného lôžka v pobytovom zariadení dokážeme, ako zriaďovatelia zafinancovať minimálne 2 až 3 miesta v ambulantnej sociálnej službe. Z dôvodu ďalšieho plánovania rozvoja sociálnych služieb - zo zákona č. 448/2008 Z. z. o sociálnych službách sme povinní prednostne rozvíjať ambulantné a terénne formy, aby sme udržali občanov v ich prirodzenom domácom prostredí. Čo považujeme za paradox z hľadiska ekonomiky - ak sa nastaví financovanie tak, že ambulantná služba je pre poskytovateľa finančného príspevku  drahšia, ekonomicky je motivovaný k tomu, aby bola občanom prednostne zabezpečovaná pobytová forma sociálnej služby.
	N
	Pripomienka presahuje vecný rozsah návrhu nariadenia vlády. 

Predmetom návrhu nariadenia je ustanovenie výšky finančného príspevku na prevádzku poskytovanej sociálnej služby na rok 2027 v súlade so splnomocňovacím ustanovením zákona č. 448/2008 Z. z. o sociálnych službách. Návrhom nariadenia nie je možné meniť kompetenčné usporiadanie financovania sociálnych služieb medzi obcami, vyššími územnými celkami a štátom ani upravovať systémové nastavenie jednotlivých finančných príspevkov. Požiadavka, aby finančný príspevok na prevádzku ambulantných sociálnych služieb od 1. januára 2027 poskytovali obce a mestá, si vyžaduje zmenu zákona a nemôže byť predmetom nariadenia vlády. 

Rovnako nie je možné prostredníctvom predmetného nariadenia zaviesť všeobecný zákonný valorizačný mechanizmus finančných príspevkov ani naviazať jednotlivé finančné príspevky na vybrané makroekonomické ukazovatele. Takéto riešenie by si vyžadovalo komplexné posúdenie dopadov na systém financovania sociálnych služieb a zmenu príslušnej legislatívy. Návrh nariadenia však už zohľadňuje vývoj bežných výdavkov na poskytovanie sociálnych služieb. 

Pri určení výšky finančného príspevku na prevádzku na rok 2027 sa vychádzalo z údajov o bežných výdavkoch na poskytovanie jednotlivých druhov a foriem sociálnych služieb, pričom do výpočtu boli premietnuté aj medziročné zmeny týchto výdavkov. Mechanizmus zohľadňovania vývoja bežných výdavkov je opísaný v sprievodných materiáloch k návrhu nariadenia. Z uvedeného dôvodu nemožno súhlasiť s tvrdením, že výška finančného príspevku bola určená bez väzby na reálne výdavky poskytovateľov sociálnych služieb. Výška finančného príspevku na prevádzku na rok 2027 nebola stanovená mechanickým uplatnením prognózovanej miery inflácie, ale na základe vyhodnotenia vývoja bežných výdavkov jednotlivých druhov a foriem sociálnych služieb. Navrhované sumy preto nepredstavujú automatickú valorizáciu podľa jedného ekonomického ukazovateľa, ale zohľadňujú špecifiká jednotlivých druhov a foriem sociálnych služieb a cieľ zabezpečiť ich dostupnosť a udržateľnosť v roku 2027. 
Pre potrebné doplniť, že finančný príspevok na prevádzku je zákonom určený ako jeden zo zdrojov na spolufinancovanie bežných výdavkov (všetkých kategórií vrátane osobných výdavkov, ktoré nepokryje finančný príspevok z rozpočtu MPSVR SR) spojených s poskytovaním sociálnej služby.

Návrh nariadenia zároveň nemení základné princípy zákona o sociálnych službách, podľa ktorých majú ambulantné a terénne formy sociálnych služieb prednosť pred pobytovými formami. Z uvedených dôvodov sa pripomienka neakceptuje.

	GPSR
Generálna prokuratúra Slovenskej republiky
	
	Odoslané bez pripomienok
	
	

	MINCRS
Ministerstvo cestovného ruchu a športu Slovenskej republiky
	
	Odoslané bez pripomienok
	
	

	MIRRI SR
Ministerstvo investícií, regionálneho rozvoja a informatizácie Slovenskej republiky
	
	Odoslané bez pripomienok
	
	

	MKSR
Ministerstvo kultúry Slovenskej republiky
	
	Odoslané bez pripomienok
	
	

	MOSR
Ministerstvo obrany Slovenskej republiky
	
	Odoslané bez pripomienok
	
	

	MPRVSR
Ministerstvo pôdohospodárstva a rozvoja vidieka Slovenskej republiky
	
	Odoslané bez pripomienok
	
	

	MSSR
Ministerstvo spravodlivosti Slovenskej republiky
	
	Odoslané bez pripomienok
	
	

	MVSR
Ministerstvo vnútra Slovenskej republiky
	
	Odoslané bez pripomienok
	
	

	MZSR
Ministerstvo zdravotníctva Slovenskej republiky
	
	Odoslané bez pripomienok
	
	

	MZVEZ SR
Ministerstvo zahraničných vecí a európskych záležitostí Slovenskej republiky
	
	Odoslané bez pripomienok
	
	

	MŠVVaMSR
Ministerstvo školstva,výskumu,vývoja a mládeže Slovenskej republiky
	
	Odoslané bez pripomienok
	
	

	MŽPSR
Ministerstvo životného prostredia Slovenskej republiky
	
	Odoslané bez pripomienok
	
	

	NBS
Národná banka Slovenska
	
	Odoslané bez pripomienok
	
	

	NBÚ
Národný bezpečnostný úrad
	
	Odoslané bez pripomienok
	
	

	OAPSVLÚVSR
Odbor aproximácie práva sekcie vládnej legislatívy Úradu vlády SR
	
	Odoslané bez pripomienok
	
	

	PMÚSR
Protimonopolný úrad Slovenskej republiky
	
	Odoslané bez pripomienok
	
	

	ÚJDSR
Úrad jadrového dozoru Slovenskej republiky
	
	Odoslané bez pripomienok
	
	

	ÚNMSSR
Úrad pre normalizáciu,  metrológiu a skúšobníctvo Slovenskej republiky
	
	Odoslané bez pripomienok
	
	

	ÚPVSR
Úrad priemyselného vlastníctva Slovenskej republiky
	
	Odoslané bez pripomienok
	
	

	ÚVO
Úrad pre verejné obstarávanie
	
	Odoslané bez pripomienok
	
	

	ŠÚSR
Štatistický úrad Slovenskej republiky
	
	Odoslané bez pripomienok
	
	



Vznesené hromadné pripomienky
	Subjekt
	Podporo-
vatelia
	Pripomienka
	Vyh.
	Spôsob vyhodnotenia

	K materiálu neboli pridané hromadné pripomienky.



Sumarizácia vznesených pripomienok podľa subjektov
	Č.
	Subjekt
	Pripomienky do termínu
	Pripomienky po termíne
	Nemali pripomienky
	Vôbec nezaslali

	1.
	APZD – Asociácia priemyselných zväzov a dopravy
	0 (0o, 0z)
	0 (0o, 0z)
	
	X

	2.
	AZZZ SR – Asociácia zamestnávatelských zväzov a združení Slovenskej republiky
	0 (0o, 0z)
	0 (0o, 0z)
	
	X

	3.
	BBSK – Banskobystrický samosprávny kraj
	0 (0o, 0z)
	0 (0o, 0z)
	
	X

	4.
	BSK – BRATISLAVSKÝ SAMOSPRÁVNY KRAJ
	0 (0o, 0z)
	0 (0o, 0z)
	
	X

	5.
	GPSR – Generálna prokuratúra Slovenskej republiky
	0 (0o, 0z)
	0 (0o, 0z)
	X
	

	6.
	KBS – Konferencia biskupov Slovenska
	0 (0o, 0z)
	0 (0o, 0z)
	
	X

	7.
	KOZSR – Konfederácia odborových zväzov Slovenskej republiky
	0 (0o, 0z)
	0 (0o, 0z)
	
	X

	8.
	KSK – Košický samosprávny kraj
	0 (0o, 0z)
	0 (0o, 0z)
	
	X

	9.
	Klub 500 – Klub 500
	0 (0o, 0z)
	0 (0o, 0z)
	
	X

	10.
	MDSR – Ministerstvo dopravy Slovenskej republiky
	1 (1o, 0z)
	0 (0o, 0z)
	
	

	11.
	MFSR – Ministerstvo financií Slovenskej republiky
	1 (1o, 0z)
	0 (0o, 0z)
	
	

	12.
	MHSR – Ministerstvo hospodárstva Slovenskej republiky
	1 (1o, 0z)
	0 (0o, 0z)
	
	

	13.
	MINCRS – Ministerstvo cestovného ruchu a športu Slovenskej republiky
	0 (0o, 0z)
	0 (0o, 0z)
	X
	

	14.
	MIRRI SR – Ministerstvo investícií, regionálneho rozvoja a informatizácie Slovenskej republiky
	0 (0o, 0z)
	0 (0o, 0z)
	X
	

	15.
	MKSR – Ministerstvo kultúry Slovenskej republiky
	0 (0o, 0z)
	0 (0o, 0z)
	X
	

	16.
	MOSR – Ministerstvo obrany Slovenskej republiky
	0 (0o, 0z)
	0 (0o, 0z)
	X
	

	17.
	MPRVSR – Ministerstvo pôdohospodárstva a rozvoja vidieka Slovenskej republiky
	0 (0o, 0z)
	0 (0o, 0z)
	X
	

	18.
	MPSVRSR – Ministerstvo práce, sociálnych vecí a rodiny Slovenskej republiky
	0 (0o, 0z)
	0 (0o, 0z)
	
	X

	19.
	MSSR – Ministerstvo spravodlivosti Slovenskej republiky
	0 (0o, 0z)
	0 (0o, 0z)
	X
	

	20.
	MVSR – Ministerstvo vnútra Slovenskej republiky
	0 (0o, 0z)
	0 (0o, 0z)
	X
	

	21.
	MZSR – Ministerstvo zdravotníctva Slovenskej republiky
	0 (0o, 0z)
	0 (0o, 0z)
	X
	

	22.
	MZVEZ SR – Ministerstvo zahraničných vecí a európskych záležitostí Slovenskej republiky
	0 (0o, 0z)
	0 (0o, 0z)
	X
	

	23.
	Mesto Vrútky – Mesto Vrútky
	2 (2o, 0z)
	0 (0o, 0z)
	
	

	24.
	MŠVVaMSR – Ministerstvo školstva,výskumu,vývoja a mládeže Slovenskej republiky
	0 (0o, 0z)
	0 (0o, 0z)
	X
	

	25.
	MŽPSR – Ministerstvo životného prostredia Slovenskej republiky
	0 (0o, 0z)
	0 (0o, 0z)
	X
	

	26.
	NBS – Národná banka Slovenska
	0 (0o, 0z)
	0 (0o, 0z)
	X
	

	27.
	NBÚ – Národný bezpečnostný úrad
	0 (0o, 0z)
	0 (0o, 0z)
	X
	

	28.
	NKÚSR – Najvyšší kontrolný úrad Slovenskej republiky
	0 (0o, 0z)
	0 (0o, 0z)
	
	X

	29.
	NSK – Nitriansky samosprávny kraj
	0 (0o, 0z)
	0 (0o, 0z)
	
	X

	30.
	NSSR – Najvyšší súd Slovenskej republiky
	0 (0o, 0z)
	0 (0o, 0z)
	
	X

	31.
	OAPSVLÚVSR – Odbor aproximácie práva sekcie vládnej legislatívy Úradu vlády SR
	0 (0o, 0z)
	0 (0o, 0z)
	X
	

	32.
	PMÚSR – Protimonopolný úrad Slovenskej republiky
	0 (0o, 0z)
	0 (0o, 0z)
	X
	

	33.
	PSK – Prešovský samosprávny kraj
	0 (0o, 0z)
	0 (0o, 0z)
	
	X

	34.
	RÚZSR – Republiková únia zamestnávateľov
	0 (0o, 0z)
	0 (0o, 0z)
	
	X

	35.
	SK8 – Samosprávne kraje Slovenska
	1 (0o, 1z)
	0 (0o, 0z)
	
	

	36.
	SPPK – Slovenská poľnohospodárska a potravinárska komora
	0 (0o, 0z)
	0 (0o, 0z)
	
	X

	37.
	SVSLPRK – Splnomocnenec vlády Slovenskej republiky pre rómske komunity
	0 (0o, 0z)
	0 (0o, 0z)
	
	X

	38.
	SocioFórum, o.z. – Nezávislá platforma SocioFórum, o.z.
	1 (1o, 0z)
	0 (0o, 0z)
	
	

	39.
	SŠHRSR – Správa štátnych hmotných rezerv Slovenskej republiky
	0 (0o, 0z)
	0 (0o, 0z)
	
	X

	40.
	TSK – Trenčiansky samosprávny kraj
	0 (0o, 0z)
	0 (0o, 0z)
	
	X

	41.
	TTSK – Trnavský samosprávny kraj
	0 (0o, 0z)
	0 (0o, 0z)
	
	X

	42.
	UOOU SR – Úrad na ochranu osobných údajov Slovenskej republiky
	0 (0o, 0z)
	0 (0o, 0z)
	
	X

	43.
	UPVSR POaZE – Úrad podpredsedu vlády Slovenskej republiky pre Plán obnovy a znalostnú ekonomiku
	0 (0o, 0z)
	0 (0o, 0z)
	
	X

	44.
	URSO – Úrad pre reguláciu sieťových odvetví
	0 (0o, 0z)
	0 (0o, 0z)
	
	X

	45.
	UpUPaVSR – Úrad pre územné plánovanie a výstavbu Slovenskej republiky
	0 (0o, 0z)
	0 (0o, 0z)
	
	X

	46.
	Verejnosť – Verejnosť
	3 (3o, 0z)
	0 (0o, 0z)
	
	

	47.
	ZMOS – Združenie miest a obcí Slovenska
	4 (0o, 4z)
	0 (0o, 0z)
	
	

	48.
	hlavné mesto – Hlavné mesto Slovenskej republiky Bratislava
	0 (0o, 0z)
	0 (0o, 0z)
	
	X

	49.
	ÚDZS – Úrad pre dohľad nad zdravotnou starostlivosťou
	0 (0o, 0z)
	0 (0o, 0z)
	
	X

	50.
	ÚGKKSR – Úrad geodézie, kartografie a katastra Slovenskej republiky
	0 (0o, 0z)
	0 (0o, 0z)
	
	X

	51.
	ÚJDSR – Úrad jadrového dozoru Slovenskej republiky
	0 (0o, 0z)
	0 (0o, 0z)
	X
	

	52.
	ÚMS – Únia miest Slovenska
	1 (0o, 1z)
	0 (0o, 0z)
	
	

	53.
	ÚNMSSR – Úrad pre normalizáciu,  metrológiu a skúšobníctvo Slovenskej republiky
	0 (0o, 0z)
	0 (0o, 0z)
	X
	

	54.
	ÚPVSR – Úrad priemyselného vlastníctva Slovenskej republiky
	0 (0o, 0z)
	0 (0o, 0z)
	X
	

	55.
	ÚVO – Úrad pre verejné obstarávanie
	0 (0o, 0z)
	0 (0o, 0z)
	X
	

	56.
	ÚVSR – Úrad vlády Slovenskej republiky
	0 (0o, 0z)
	0 (0o, 0z)
	
	X

	57.
	Ústavný súd SR – Kancelária Ústavného súdu Slovenskej republiky
	0 (0o, 0z)
	0 (0o, 0z)
	
	X

	58.
	ŠÚSR – Štatistický úrad Slovenskej republiky
	0 (0o, 0z)
	0 (0o, 0z)
	X
	

	59.
	ŽSK – Žilinský samosprávny kraj
	1 (0o, 1z)
	0 (0o, 0z)
	
	

	
	Spolu
	16 (9o, 7z)
	0 (0o, 0z)
	21
	28

